কিন্তু জেল থেকে বেরিয়ে মনোরমা মাসিমা দেখলেন উল্টো চিত্র। রাজনৈতিক কর্মকাণ্ড পুরোপুরি বন্ধ হয়ে যাবার উপক্রম। নেতারা হতাশ। রাজনৈতিক আকাশে এক গোমট- অন্ধকার। জেলখাটা মনোরমা বসু এতে খুবই অবাক হলেন। কী করবেন ভেবে পেলেন না। নিজেই একে একে গিয়ে হাজির হলেন পুরানো সহকর্মীদের বাড়িতে। তাঁদেরকে আবার রাজনীতিতে সক্রিয় হবার আহ্বান জানালেন। কিন্তু কেউ-ই তাতে সাড়া দিলেন না। রাজনৈতিক হতাশায় তখন সবার মুখে একই কথা. এ জাতি দিয়ে কিছু হবে না। কেউ কেউ আবার ভবিষ্যতের জন্য অপেক্ষা করতে বললেন।